ທ່ານ Annan ເຕືອນເຖິງ ຄວາມລົ້ມແຫຼວ ໃນການແກ້ໄຂ ວິກິດການ ຢູ່ຊີເຣຍ
ທູດ​ພິ​ເສດ​ ສປຊ ທ່ານ Kofi Annan ​​ເຕືອນ​ເຖິງຜົນຕິດຕາມຮ້າຍແຮງ ໃນຄວາມ​ລົ້ມ​ແຫຼວ​ກ່ຽວກັບການ​ແກ້​ໄຂ​ ວິ​ກິດ​ການ​ໃນ​ຊີ​ເຣຍ.
ທູດພິເສດຂອງອົງການສະຫະປະຊາຊາດ ທ່ານ Kofi Annan ເຕືອນວ່າ ຄວາມລົ້ມແຫຼວ ໃນການແກ້ໄຂວິກິດການໃນຊີເຣຍອາດພາໃຫ້ເກີດຜົນທີ່ຕິດ ຕາມມາທີ່ຄາດຄະເນບໍ່ໄດ້ ທ່ານໃຫ້ຄວາມເຫັນດັ່ງກ່າວໃນວັນອັງຄານມື້ນີ້ ຫຼັງຈາກໄດ້ເຈລະຈາຫາລືກັບ ລັດຖະມົນຕີ ການຕ່າງປະເທດອີຣ່ານ ທ່ານ Ali Akbar Salehi ທີ່ນະຄອນ ຫຼວງເຕຫະຣ່ານ ອັນເປັນ ພາກສ່ວນນຶ່ງໃນການດຳເນີນຄວາມພະຍາຍາມເພື່ອກອບກູ້ແຜນການສ້າງສັນຕິພາບຂອງ ທ່ານໃນຊີເຣຍ ອີຣ່ານ ແມ່ນພັນທະມິດທີ່ໃກ້ຊິດທີ່ສຸດຂອງຊີເຣຍຢູ່ໃນຂົງເຂດ ທ່ານ Annan ກ່າວວ່າ ລັດຖະບານອີຣ່ານໄດ້ໃຫ້ການຮ່ວມມືໃນການດຳເນີນ ຄວາມພຍາ ຍາມຂອງທ່ານ ແລະທ່ານຫວັງວ່າຈະສືບຕໍ່ດຳເນີນງານກັບເຕຫະ ຣ່ານໄປສູ່ການແກ້ໄຂວິ ກິດການດ້ວຍສັນຕິວິທີ ທ່ານ Annan ເວົ້າວ່າ ຖ້າພວກເຮົາຫາກບໍ່ດຳເນີນຄວາມພະຍາຍາມຢ່າງຈິງ ຈັງເພື່ອແກ້ໄຂ ບັນຫາດັ່ງກ່າວ ດ້ວຍສັນຕິວິທີ ແລະໄດ້ກາຍເປັນບັນຫາທີ່ຄວບ ຄຸມບໍ່ໄດ້ ແລກໍແຜ່ລາມໄປ ທົ່ວຂົງເຂດ ມັນອາດນຳພາໄປຜົນທີ່ຕິດຕາມມາທີ່ ພວກເຮົາບໍ່ສາມາດວາດມະໂນພາບ ເຫັນໄດ້ ທ່ານ Annan ໄດ້ເຈລະຈາຫາລືກັບປະທານາທິບໍດີຊີເຣຍ ທ່ານ Bashar al-Assad ໃນ ມື້ວັນຈັນວານນີ້ ແລະກ່າວວ່າ ພວກທ່ານທັງສອງໄດ້ເຫັນພ້ອມນຳ ກັນກ່ຽວກັບວິທີການ ໃໝ່ເພື່ອຍຸຕິຄວາມຮຸນແຮງໃນຊີເຣຍ